גיל הר-גיל

גיל הר־גיל (נולד ב-17 באוגוסט 1953) הוא אדריכל נוף ומתכנן ערים ואזורים ישראלי. הר-גיל נמנה עם הבולטים בתחום אדריכלות הנוף בישראל, זוכה פרס קרוון לאדריכלות גנים ונוף (2009) ופרס עזריאלי לתכנון אורבני (2005) ושותף־מייסד במשרד "גרינשטיין הר-גיל, אדריכלות נוף ותכנון סביבתי".

 ביוגרפיה 
הר-גיל נולד בתל אביב בשנת 1953. לאחר שירותו הצבאי כקצין שריון, למד אדריכלות במחלקה לעיצוב סביבתי בבצלאל אקדמיה לאמנות ועיצוב ירושלים. עם סיום לימודיו עבד כמתכנן במרכז בינוי בתל אביב.

בהמשך השלים תואר שני מקצועי באדריכלות נוף (M.L.A) באוניברסיטת קורנל (Cornell University) שבמדינת ניו-יורק, ארצות הברית. במהלך לימודיו עבד ברשות הפארקים של מדינת ניו-יורק, וזכה לתעודת הוקרה על "תרומה יוצאת דופן ותמיכה בפיתוח תוכניות חינוכיות".

לאחר סיום לימודיו בקורנל הצטרף לסגל אוניברסיטת המדינה של קנזס (Kansas State University), בארצות הברית, שם שימש פרופסור משנה במחלקה לעיצוב סביבתי וכן יועץ תכנוני לשיקום העיר מנהטן, קנזס.

עם שובו לישראל החל בלימודים לתואר דוקטור, וב־1992 קיבל תואר Ph.D. בתכנון ערים ואזורים בפקולטה לארכיטקטורה ובינוי ערים בטכניון. במהלך לימודיו ולאחריהם לימד והנחה סטודנטים לאדריכלות נוף ולאדריכלות. בשנת 2012 מונה לפרופסור חבר בטכניון.

 פעילות מקצועית 
בשנת 1988 הקים, יחד עם אדריכלית הנוף דפנה גרינשטיין, את משרד "גרינשטיין הר־גיל לאדריכלות נוף ותכנון סביבתי". המשרד עוסק בתכנון מגוון רחב של פרויקטים, ובהם: תכנון שכונות מגורים, התחדשות עירונית, פארקים עירוניים, גנים לאומיים, שמורות טבע, ונופי מורשת, בנוסף, המשרד מתכנן תשתיות לאומיות, כמו כבישים מסילות רכבת וקווי חשמל וכן גשרים ומבני דרך.

במהלך השנים זכה הר-גיל, יחד עם שותפיו וצוות המשרד, בפרסים ובתעודות הוקרה, ובהם פרס קרוון לאדריכלות גנים ונוף של עיריית תל אביב על תכנון פארק הכט בחיפה, ופרס עזריאלי לתכנון אורבני של המועצה לישראל יפה על תכנון שדרות בן-גוריון במושבה הגרמנית בחיפה.

 פעילות ציבורית והתנדבות 
הר-גיל כיהן כיושב ראש האיגוד הישראלי של אדריכלי הנוף (ISALA), כנציג ישראל באיגוד אדריכלי הנוף הבינלאומי (IFLA) ושימש שופט ואף יו"ר חבר שופטים בתחרויות מקצועיות בתחום.

בנוסף לפעילותו הציבורית, הר-גיל מתנדב פעיל שנים רבות בעמותת אתגרים, העוסקת בקידום ובהעצמה של אנשים עם מוגבלות באמצעות ספורט ופעילות גופנית.

 תפקיד נוכחי 
הר-גיל עומד בראש ההנהלה השיתופית של חברת "גרינשטיין הר־גיל לאדריכלות נוף ותכנון סביבתי".

 פרסים והצטיינות 
במהלך השנים זכה צוות המשרד להוקרה והערכה על פרויקטים רבים:
 פרויקט מצטיין, תחום התשתיות, כביש 543 וחניון שפיים, איגוד המהנדסים לבניה ולתשתיות, 2025.
 פרס ראשון והזמנת תכנון, פארק האצבע הצפונית, עירית גבעת שמואל, 2022.
 אות האדריכלות הישראלית, תכנון ועיצוב עירוני, מקום שלישי, עבור תכנון רחוב יפו בחיפה, התאחדות האדריכלים ובוני הערים בישראל, 2019.
 אות העיצוב, אדריכלות נוף, עבור תכנון פארק המושבה בזיכרון-יעקב, עמותת אות העיצוב, רמת-השרון, 2016.
 אות אדריכלות הנוף, תוכניות אב ומתאר, עבור תכנון פארק אלונה, האיגוד הישראלי של אדריכלי הנוף, 2014.
 אות אדריכלות הנוף, "עיצוב תשתיות", עבור תכנון כביש חוצה ישראל (כביש מס' 6), באזור רמות מנשה, האיגוד הישראלי של אדריכלי הנוף, 2014.
 פרס קרוון, לאדריכלות גנים ונוף, על תכנון פארק הכט, עיריית תל אביב, 2009.
 פרס לתכנון אורבני, ע"ש דוד עזריאלי, על תכנון מתחם המושבה הגרמנית בחיפה, המועצה לישראל יפה, 2005.
 אות מגשים ישראל יפה, על תכנון המושבה הגרמנית בחיפה, המועצה לישראל יפה, 2001.
 פרס עיריית חיפה, ע"ש א. ליפשיץ, על תכנון ציר שדרות בן-גוריון בחיפה, עיריית חיפה, 1999.
 תעודת הוקרה, על תרומה מקצועית בתחום אדריכלות הנוף, חמישים שנות אדריכלות ישראלית, אגודת האדריכלים והמתכננים, 1998.
 פרס קרן פורד, פרס ראשון, בתחום מורשת ושימור, לפרויקט המושבה הגרמנית, 1998.
 אות יקיר מרכז בינוי, על תרומה מתמשכת להגברת המודעות לנוף, מרכז בינוי, צה"ל,1997.
 פרס ראשון והזמנת תכנון, תחרות מוזמנת לתכנון המושבה הגרמנית חיפה, עיריית חיפה, מינהל מקרקעי ישראל והחברה הממשלתית לתיירות, 1995.

 פרסומים 
מתוך רשימה הפרסומים המלאה.
 פרסומים בירחונים וביטאונים מקצועיים בינלאומיים
 G. Har-Gil, D. Greenstein and T. Mark, "Park Hecht and Park Shikmona, Haifa, Israel", Topscape Paesaggio, an international magazine dedicated to the contemporary landscape, Italy, November 2016
 G. Har-Gil, "Green landscape architecture for the benefit of the environment", JOKOPOST, Internet Magazine, July 2014
 G. Har-Gil, D. Greenstein "The Urban Revival of The German Colony in Haifa", Topos Magazine, Germany, August 2009
 G. Har-Gil, "Paesaggio Costiero, Sviluppo Turistico Sostenibile", Annalisa Maniglio Calcagno ed. Roma, Italy, Gangemi Publishers, 2009
 G. Har-Gil, A. Barnet, "From the Annual European Seminar of IFLA", Landscape Architects Association Journal, No. 28, February 2008
 G. Har-Gil, "The lost Colony", Cornell Alumni Magazine, January-February 2007
 G. Har-Gil, D. Greenstein, "Israeli Landscape Architecture", ACD – Magazine of Architecture Construction & Design, Moscow, Russia, November 2005
 G. Har-Gil, "Rehabilitation of Ben Gurion Boulevard in the German Colony, Haifa", Alumni Magazine, Cornell University, N.Y., U.S.A, 2002
 G. Har-Gil, D. Greenstein, "Art of Integrating Archeology, Religion and Nature in Landscape Architecture", Art and Landscape, George L. Anagnstopoulos, (ed.) Panayotis and Effie Michelis Foundations, Athens, Greece, 1998

 פרסומים בירחונים וביטאונים מקצועיים 
 הר-גיל, ג., "גן הקיבוץ של משמה"ע מסייע בקליטת מפוני נחל עוז", אדריכלות נוף – ביטאון האיגוד הישראלי של אדריכלי נוף, פברואר 2024
 הר-גיל, ג., "הנחיות מרחביות ושפת רחוב, כלי לתכנון היבטים נופיים", מבנים – ירחון לענף הבנייה, גיליון מס' 327, ספטמבר–אוקטובר 2017
 הר-גיל, ג., ד. גרינשטיין, ע. מור, "טיילת רכבת העמק", גלילה – עלון מחוז צפון, המועצה לשימור אתרי מורשת בישראל, גיליון מס' 45, מרץ 2017
 הר-גיל, ג,. ד. גרינשטיין, ה. רותם-הלוי, "רכבת העמק – אדריכלות נוף של מסילה עם היסטוריה", תנועה ותחבורה – העיתון המקצועי של מהנדסי התנועה והתחבורה בישראל, גיליון 118, יולי 2016
 הר-גיל, ג., "גן השלושה (הסחנה), תכנון בראי העבר עם הפנים לעתיד", גן ונוף – המגזין הישראלי לעיצוב הגינה, פברואר 2016
 הר-גיל, ג., "אדריכלות נוף ירוקה לטובת הסביבה", Jokopost, עיתון אינטרנטי, 16 ביולי 2014
 הר-גיל, ג., ד. גרינשטיין, ט. מרק, "גנים ציבוריים כאבן שואבת", הנדסה, בניה ותשתיות – כתב העת המקצועי של איגוד המהנדסים להניה ותשתיות בישראל, גיליון מס' 57, נובמבר 2013
 הר-גיל, ג., ד. גרינשטיין, ט. מרק, "פארק עירוני כאמצעי למתיחת פנים שכונתית", מוניציפלי – עיתון מקצועי לתפעול מערך השלטון המקומי, גיליון מס' 26, נובמבר–דצמבר 2013
 הר-גיל ג., ד. גרינשטיין, ט. מרק, "בין הר לים: חוף שקמונה ופארק הכט", ביטאון איגוד המתכננים בישראל, כרך 7, חוברת מס' 1, 2010

 קישורים חיצוניים 


 גיא שחר, "איפו בחיפו", אתר סיור עם גיל הר-גיל בפארק הכט, חיפה, מרץ 2010

 יעקובסון מיכאל, "הרשויות רוצות תהילה", אורבנולוגיה, 8 ביוני 2016


הערות שוליים

קטגוריה:אוניברסיטת קורנל
קטגוריה:סגל הטכניון: אדריכלות
קטגוריה:אדריכלי נוף ישראלים
קטגוריה:בוגרי בצלאל
קטגוריה:ישראלים שנולדו ב-1953